text: ঢাকায় ৭৮ ঘণ্টা মোটরসাইকেল চলাচল নি'ষিদ্ধ!ঢাকায় ৭৮ ঘণ্টা মোটরসাইকেল চলাচল নি'ষিদ্ধ!
  ঢাকায় ৭৮ ঘণ্টা মোটরসাইকেল চলাচল নি'ষিদ্ধ!
  ঢাকা উত্তর ও দক্ষিণ সিটির (ডিএসসিসি ও ডিএনসিসি) নির্বাচনের ভোটগ্রহণ উপলক্ষে ঢাকায় মোটরসাইকেল চলাচলের উপর নিষেধাজ্ঞা দেওয়া হয়েছে। আগামী ২৭ জানুয়ারি মধ্যরাত থেকে ৩১ জানুয়ারি সকাল ৬টা পর্যন্ত ৭৮ ঘণ্টা এ নিষেধাজ্ঞা জারি করেছে নির্বাচন কমিশন (ইসি)। তবে বৈধ কার্ডধারী সাংবাদিকরা এ নিষেধাজ্ঞার আওতায় থাকবেন না। নির্বাচন কমিশনের উপ-সচিব মাহফুজা আক্তার স্বাক্ষরিত এ সংক্রান্ত নির্দেশনা সড়ক পরিবহন ও মহাসড়ক বিভাগের সচিবের কাছে পাঠানো হয়েছে।
  এছাড়া নির্বাচন উপলক্ষে ২৯ জানুয়ারি দিবাগত রাত ১২টা থেকে ৩০ জানুয়ারি রাত ১২টা পর্যন্ত ঢাকা সিটিতে সব ধরনের বেবিট্যাক্সি/অটোরিকশা, ট্যাক্সিক্যাব, মাইক্রোবাস, জিপ, পিকআপ, কার, বাস, ট্রাক ও টেম্পো চলাচলের ওপর নিষেধাজ্ঞা আরোপ করা হয়েছে। একই সময় লঞ্চ, ইঞ্জিনচালিত সব ধরনের নৌযান ও স্পিডবোড চলাচলের ওপরও নিষেধাজ্ঞা আরোপ করা হয়েছে।প্রসঙ্গত, ৩০ জানুয়ারি দুই সিটি করপোরেশন নির্বাচনের ভোটগ্রহণ অনুষ্ঠিত হবে।